“নাটক করার জন্য দিল্লি গিয়েছেন,” মমতাকে তীব্র কটাক্ষ শুভেন্দুর

ওয়েব ডেস্ক: সোমবার এসআইআর-এর (SIR) কারণে ক্ষতিগ্রস্তদের প্রতি দিল্লি পুলিশের (Delhi Police) অতি সক্রিয়তার খবর পেয়েই বঙ্গভবনে ছুটে যায় মমতা বন্দ্যোপাধ্যায় (Mamata Banerjee)। সঙ্গে ছিলেন অভিষেক বন্দ্যোপাধ্যায়ও (Abhishek Banerjee)। আর গিয়েই দিল্লি পুলিশের সমালোচনা করে কেন্দ্র সরকারের প্রতি গর্জে ওঠেন পশ্চিমবঙ্গের মুখ্যমন্ত্রী। তারপর এদিন বিকেলে নির্বাচন কমিশনারের সঙ্গে বৈঠক করে কমিশনকেও একহান নেন তিনি। তাঁর এই কার্যকলাপকে এবার তোপ দাগলেন রাজ্যের বিরোধী দলনেতা শুভেন্দু অধিকারী (Suvendu Adhikari)।

সোমবার সাংবাদিকদের প্রশ্নের উত্তরে শুভেন্দু বলেন, “মুখ্যমন্ত্রী নাটক করার জন্য দিল্লি গিয়েছেন।” তিনি আরও বলেন, “দৃষ্টি ঘোরানোর জন্য এই কাজ করছেন, তিনি এসআইআর ভন্ডুল করতে চাইছেন,‌ দিল্লির পুলিশ ওনার কাজ ধরে ফেলেছে।” একইসঙ্গে এই গোটা ঘটনাকে তিনি ‘আইপ্যাক পরিচালিত নাটক’ বলেও তোপ দাগেন। এর পরেই হুঁশিয়ারির সুরে শুভেন্দু বলেন, “আমরা এই পর্দা ফাঁস করব। জেলায় জেলায় আজ বিক্ষোভ হচ্ছে।”

আরও পড়ুন: SIR সংঘাত চরমে! দিল্লিতে বিস্ফোরক মুখ্যমন্ত্রী, কী বললেন দেখুন

পাশাপাশি এসআইআর প্রক্রিয়ায় দেরি হওয়ার জন্য রাজ্যের শাসক দলকে নিশানা করে শুভেন্দু বলেন, “ইআরও এবং বিএলও-রা ইচ্ছাকৃতভাবে নামের বানান ভুল করে হিয়ারিং দীর্ঘ করছেন।”‌ এর পরেই বিরোধী দলনেতা দাবি করেন, “ত্রুটিপূর্ণ ভোটার তালিকা চাই।” তৃণমূলকে নিশানা করে তিনি বলেন, “সব মৃত দায় মমতা এবং তৃণমূলের। মৃতদের দায় ভার মমতাকে নিয়ে হবে।”